Részvételi-és Játékszabályzat

Manna FM 98.6 Facebook oldal

Nagy Játéknap – nyereményjátékhoz

A Manna Vision Hungary Kft (cím: 1147 Budapest Gervay utca 4, cégjegyzékszám:01-09-302129) által szervezett (továbbiakban: Szervező) nyereményjátékban (továbbiakban: Játék) kizárólag azon 12. életévüket betöltött, kizárás alá nem eső, magyar állampolgárságú, természetes személyek vehetnek részt, (továbbiakban: Játékos), akik az Manna FM 98.6 Facebook oldalán a Játék időtartama alatt a Facebook oldalon a kijelölt poszt alá a kérdésre válaszolva kommentel..

1. A Játékban való részvétel a jelen hivatalos Részvételi- és Játékszabályzat automatikus elfogadását jelenti.
2. A Játék ideje a felhívó poszt kikerülésének időpontjában kezdődik és 2020. 05. 02-én 12:00-kor záródik. (A Szervező a hosszabbítás és időtartam módosítás jogát fenntartja.)
3. A Játék leírása:

A Manna FM hivatalos Facebook oldalán nyereményjáték poszt közzétételével indul a játék. A játékosok kommentben válaszolnak a posztban feltett kérdésre. A válaszadók között a posztban közétett határidőt követően a Szervező megállapítja a nyertest. A nyertest Facebook üzenetben értesítjük. A játékra jelentkező Játékos vállalja és hozzájárul ahhoz, hogy a Manna FM műsorvezetője esetleg felhívja és adásba kapcsolja és kérdéseket tesz fel neki, ehhet telefonzszámát a Manna FM munkatársainak rendelkezésére bocsátja..

A versenykiírás hiányosságáért, hibájáért (pl. telefonszám vagy e-mailcím elírás), olvashatatlanságáért, illetve késedelméért a Szervező semmilyen felelősséget nem vállal.

A Szervező jogosult alapos okkal, de külön indokolási kötelezettség nélkül bizonyos játékosokat kizárni a Játékból (pl. ha megsértették a játék részvételi feltételeit stb.), és fenntartja magának a jogot a jogi lépések megtételére is.

Nyeremény: 3x3 db játékcsomag a Régió Játék felajánlásával.

1. Nyertes értesítése:

A nyertessel a kommentre reagálva, privát üzenetben vesszük fel a kapcsolatot.

Az értesítésre a nyertes Játékos 2020.05.03. 08:00-ig köteles visszajelezni, és jelezni, hogy nyereményére valóban igényt tart-e. E kötelezettség elmulasztása nyereményére nézve jogvesztő hatályú lehet, és a Szervező jogosult helyette a soron következő tartalék nyertest nyertesnek nyilvánítani, és őt a nyertességének tényéről értesíteni. Az értesítő kézbesítése, megjelenése során esetlegesen keletkező károkért, késedelemért, adatvesztésért, a levelezéssel járó technikai akadályokért a Szervező semmilyen felelősséget nem vállal. Az értesítő vagy válasz e-mail/ válasz üzenet esetleges levélszemétbe kerüléséért a Szervező semmilyen felelősséget nem vállal, ill. technikai problémákért, különösen a telefon-, a Facebook- a számítógépes- és elektronikai hálózatok meghibásodásáért sem.

1. A 98.6 Manna FM játékaiban a nagyobb nyerési esélyegyenlőség érdekében egy játékos 1 hónapon belül összesen egy alkalommal vehet rész.
2. A Szervező a nyeremények átadásáig kizárhatja a Játékból azt a Játékost, aki nem felel meg a jelen szabályzatban írt feltételeknek.
3. A Játékból ki vannak zárva a Szervező és Lebonyolító dolgozói továbbá a 98.6 Manna FM számára megbízási vagy vállalkozási jogviszonyban tevékenységet ellátó személyek, valamint mindezen személyeknek a Ptk. 685.§.b. pontjában meghatározott közeli hozzátartozói.
4. A Játékosok által megadott adatok hiányosságáért/hibájáért, téves és jogsértő adatszolgáltatásából eredő esetleges károkért a Szervező felelősséget nem vállal.
5. A Szervező fenntartja a jogot, hogy kizárja minden jelenlegi és jövőben szervezett promóciójából azt, aki bármely szervező vagy lebonyolító által szervezett promócióban bizonyítottan csalást/hamisítást/visszaélést követ el.
6. A nyereményt átvevő játékos feltétel nélkül beleegyezik abba, hogy adatai (neve, anyja neve, címe, szig. száma, e-mail címe, telefonszáma) a Manna Vision Media Műsorszolgáltatási Kft. adatbázisába kerüljenek, és azokat a Manna Vision Media Műsorszolgáltatási Kft. – esetleges tiltási nyilatkozat kézhezvételéig – minden további ellenszolgáltatás nélkül és engedélyezés nélkül a jelen promóció lebonyolítása, valamint saját marketingtevékenysége céljából, illetve kutatás és közvetlen üzletszerzés célját szolgáló név és lakcímadatok kezeléséről szóló 1995. évi CXIX törvényben meghatározott piackutatás és közvetlen üzletszerzés céljára a jövőben felhasználhassa. Az a játékos, aki nem kívánja, hogy a jövőben további névre szóló ajánlattal megkeressék, illetve tiltakozik adatai bármilyen más, e pontban fentebb megjelölt célra történő kezelése ellen, adatai törlését a nyilvántartásból a következő címen kérheti: Manna Vision Média Műsorszolgáltatási Kft. 1147 Budapest, Gervay utca 4. Az adatbázis harmadik félnek nem kerül átadásra, azt és az abban szereplő adatokat a 98.6 Manna Fm bizalmasan kezeli, azokat kizárólag alkalmazottjai ismerhetik meg. A 98.6 Manna Fm az adatokat – esetleges tiltási nyilatkozat, törlési kérelem hiányában – a nyeremény elnyerésétől számított 5 évig tartja nyilván, ezt követően törli azokat.
7. Ezt az akciót a Facebook semmilyen formában nem támogatja, azt nem a Facebook rendelte meg és nem a Facebook kezeli. Az Ön által megadott információkat a szervező részére adta meg és nem a Facebook részére.

Az adatvédelmi nyilatkozatot ezen a linken olvasható: https://mannafm.hu/adatkezeles/

2020. 04. 24.